title: Komisjoni rakendusmäärus (EL) 2018/408, 15. märts 2018, millega muudetakse rakendusmäärust (EL) 2017/1758, millega nähakse ette selliste raamatupidamisandmete vorm ja sisu, mis tuleb esitada komisjonile seoses EAGFi ja EAFRD raamatupidamisarvestuste kontrollimise ja heakskiitmisega ning järelevalveks ja prognooside tegemiseks

text:
               16.3.2018

               ET

               Euroopa Liidu Teataja

               L 74/9

         KOMISJONI RAKENDUSMÄÄRUS (EL) 2018/408,
   15. märts 2018,
   millega muudetakse rakendusmäärust (EL) 2017/1758, millega nähakse ette selliste raamatupidamisandmete vorm ja sisu, mis tuleb esitada komisjonile seoses EAGFi ja EAFRD raamatupidamisarvestuste kontrollimise ja heakskiitmisega ning järelevalveks ja prognooside tegemiseks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artiklit 104,
   ning arvestades järgmist:

               (1)

               Komisjoni rakendusmääruse (EL) 2017/1758 (2) IV lisas on esitatud Euroopa Maaelu Arengu Põllumajandusfondi (edaspidi „EAFRD“) eelarvekoodide struktuur programmitöö perioodil 2014–2020.

               (2)

               Euroopa Parlamendi ja nõukogu määrusega (EL) 2017/2393 (3) on muudetud mitut Euroopa Parlamendi ja nõukogu määruse (EL) nr 1305/2013 (4) sätet, sealhulgas neid, milles käsitletakse EAFRD toetuse täiendavat jaotamist ja EAFRD toetusmääraga seotud uut erandikategooriat. Seepärast peaks rakendusmäärus (EL) 2017/1758 kajastama määruse (EL) nr 1305/2013 asjakohaste sätete muudatusi.

               (3)

               Seepärast tuleks rakendusmäärust (EL) 2017/1758 vastavalt muuta.

               (4)

               Käesolevat määrust tuleks kohaldada samast kuupäevast kui määrust (EL) 2017/2393.

               (5)

               Käesoleva määrusega ettenähtud meetmed on kooskõlas põllumajandusfondide komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) 2017/1758 IV lisa punkti 1.2 „Eelarvekoodide struktuur“ kolmandat tabelit, milles on määratud kindlaks EAFRD maksimaalse toetusmäära kehtestamiseks kasutatava artiklite kombinatsiooni „RRR“ teine number, muudetakse järgmiselt:

               1)

               CN-koodi 6 käsitlev rida asendatakse järgmisega:

                           „6

                           Artikli 59 lõike 4 punkt f

                           Lisaeraldised Iirimaale, Portugalile ja Küprosele“

               2)

               lisatakse järgmine rida:

                           „8

                           Artikli 59 lõike 4 punkt h

                           Määruse (EL) nr 1303/2013 artikli 39a lõikes 13 osutatud osaluse määr nimetatud määruse artikli 38 lõike 1 punktis c osutatud rahastamisvahendi puhul“

         Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2018.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. märts 2018

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 549.

      (2)  Komisjoni 27. septembri 2017. aasta rakendusmäärus (EL) 2017/1758, millega nähakse ette selliste raamatupidamisandmete vorm ja sisu, mis tuleb esitada komisjonile seoses EAGFi ja EAFRD raamatupidamisarvestuste kontrollimise ja heakskiitmisega ning järelevalveks ja prognooside tegemiseks (ELT L 250, 28.9.2017, lk 1).

      (3)  Euroopa Parlamendi ja nõukogu 13. detsembri 2017. aasta määrus (EL) 2017/2393, millega muudetakse määruseid (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta, (EL) nr 1306/2013 ühise põllumajanduspoliitika rahastamise, haldamise ja seire kohta, (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad, (EL) nr 1308/2013, millega kehtestatakse põllumajandustoodete ühine turukorraldus, ning (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta (ELT L 350, 29.12.2017, lk 15).

      (4)  Euroopa Parlamendi ja nõukogu 17. detsembri 2013. aasta määrus (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005 (ELT L 347, 20.12.2013, lk 487).


title: Komisjoni rakendusmäärus (EL) 2018/406, 2. märts 2018, millega registreeritakse kaitstud päritolunimetuste ja kaitstud geograafiliste tähiste registris nimetus [„Amêndoa Coberta de Moncorvo“ (KGT)]

text:
               16.3.2018

               ET

               Euroopa Liidu Teataja

               L 74/5

         KOMISJONI RAKENDUSMÄÄRUS (EL) 2018/406,
   2. märts 2018,
   millega registreeritakse kaitstud päritolunimetuste ja kaitstud geograafiliste tähiste registris nimetus [„Amêndoa Coberta de Moncorvo“ (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Portugali taotlus registreerida nimetus „Amêndoa Coberta de Moncorvo“ (2).

               (2)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Amêndoa Coberta de Moncorvo“ registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Amêndoa Coberta de Moncorvo“ (KGT) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 2.3 „Leib, valikpagaritooted, koogid, kondiitritooted, küpsised ja muud pagaritooted“ kuuluva tootena.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. märts 2018

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  ELT C 391, 18.11.2017, lk 11.

      (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2018/407, 14. märts 2018, teatavate kaupade klassifitseerimise kohta kombineeritud nomenklatuuris

text:
               16.3.2018

               ET

               Euroopa Liidu Teataja

               L 74/6

         KOMISJONI RAKENDUSMÄÄRUS (EL) 2018/407,
   14. märts 2018,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
   ning arvestades järgmist:

               (1)

               Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.

               (5)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. märts 2018

            Komisjoni nimel

            presidendi eest

            maksunduse ja tolliliidu peadirektoraadi

            peadirektor

         Stephen QUEST

      (1)  ELT L 269, 10.10.2013, lk 1.

      (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

      LISA

                  Kauba kirjeldus

                  Klassifikatsioon (CN-kood)

                  Põhjendus

                  (1)

                  (2)

                  (3)

                  Toode nimetusega „pruun korundiräbu“, mis on elektriahjudes hariliku elektrokorundi tootmise kõrvalsaadus.
                  Toote koostis on järgmine (massiprotsentides):

                  7202 29 90

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 26 märkusega 3 a, grupi 72 märkusega 1 c, grupi 72 alamrubriigi märkusega 2 ning CN-koodide 7202 , 7202 29  ja 7202 29 90  sõnastusega.
                  Toodet ei või klassifitseerida rubriiki 2620 , sest toode ei vasta grupi 26 märkuse 3 a tingimustele.
                  Selle toote keemiline koostis vastab grupi 72 märkusele 1 c, milles on määratletud ferrosulamid, ja grupi 72 alamrubriigi märkusele 2, milles on määratletud rubriigi 7202  ferrosulamid.
                  Kaks selle toote põhiomadust, mis vastavad ferrosulamite kirjeldusele, on järgmised: toodet kasutatakse metallimaakide gravimeetrilises eraldamises ja seda toodetakse elektriahjudes (vt ka HSi selgitavad märkused, rubriik 7202 , neljas ja kuues lõik).
                  Kuna toote keemiline koostis võimaldab seda kasutada metallimaakide gravimeetrilises eraldamises selektiivflotatsiooni abil, tuleb toode klassifitseerida rubriiki 7202  kui ferrosulam.
                  Seega tuleb toode klassifitseerida CN-koodi 7202 29 90  alla kui muu ferrosiliitsiumisulam.

                              —

                              raud

                  75

                              —

                              räni

                  15

                              —

                              titaan

                  5

                              —

                              alumiinium

                  3

                              —

                              muud metallid

                  2

                  Toodet kasutatakse metallimaakide rikastamiseks selektiivflotatsiooni abil gravimeetrilises eraldamisprotsessis.


title: Nõukogu rakendusmäärus (EL) 2018/420, 19. märts 2018, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias

text:
               19.3.2018

               ET

               Euroopa Liidu Teataja

               LI 75/1

         NÕUKOGU RAKENDUSMÄÄRUS (EL) 2018/420,
   19. märts 2018,
   millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 18. jaanuari 2012. aasta määrust (EL) nr 36/2012, mis käsitleb piiravaid meetmeid seoses olukorraga Süürias ja millega tunnistatakse kehtetuks määrus (EL) nr 442/2011, (1) eriti selle artikli 32 lõiget 1,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:

               (1)

               Nõukogu võttis 18. jaanuaril 2012 vastu määruse (EL) nr 36/2012.

               (2)

               Võttes arvesse olukorra tõsidust Süürias, eelkõige keemiarelvade kasutamist Süüria režiimi poolt ja režiimi rolli keemiarelvade levitamises, tuleks neli isikut lisada määruse (EL) nr 36/2012 II lisas esitatud loetellu füüsilistest ja juriidilistest isikutest, üksustest ja asutustest, kelle suhtes kohaldatakse piiravaid meetmeid.

               (3)

               Määruse (EL) nr 36/2012 II lisa tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 36/2012 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. märts 2018

            Nõukogu nimel

            eesistuja

         F. MOGHERINI

      (1)  ELT L 16, 19.1.2012, lk 1.

      LISA
      Järgmised isikud lisatakse määruse (EL) nr 36/2012 II lisa A osas („Isikud“) esitatud loetellu.

                     Nimi

                     Tuvastamisandmed

                     Põhjendus

                     Loetellu kandmise kuupäev

                     „260.

                     Yusuf Ajeeb
                     (teise nimega; Yousef; Ajib)

                     Brigaadikindral; doktor; teadusuuringute keskuse (SSRC) julgeolekuülem
                     Aadress: Scientific Studies and Research Centre (SSRC), Barzeh Street, P.O. Box 4470, Damascus

                     Brigaadikindrali auastmes, Süüria relvajõudude kõrgem ohvitser, teenistuses pärast 2011. aasta maid. Alates 2012. aastast on ta keemiarelvade tarnimisega tegeleva teadusuuringute keskuse (SSRC) julgeolekuülem. Tulenevalt tema kõrgest ametikohast SSRC julgeolekuülemana on ta seotud loetellu kantud üksusega SSRC.

                     19.3.2018

                     261.

                     Maher Sulaiman
                     (teise nimega; Mahir; Suleiman)

                     Doktor; rakendusteaduste ja tehnoloogiakõrgkooli direktor
                     Aadress: Higher Institute for Applied Sciences and Technology (HIAST), P.O. Box 31983, Damascus

                     Rakendusteaduste ja tehnoloogiakõrgkooli (HIAST) direktor; HIAST pakub koolitust ja tuge Süüria keemiarelvade levitamise valdkonnas. Võttes arvesse tema kõrget ametikohta HIASTis, mis on seotud teadusuuringute keskusega (SSRC) ja on selle tütarettevõtja, on ta seotud HIASTi ja SSRCga, mis on mõlemad loetellu kantud üksused.

                     19.3.2018

                     262.

                     Salam Tohme
                     (teise nimega; Salim; Taame, Ta'mah, Toumah)

                     Doktor; teadusuuringute keskuse (SSRC) asepeadirektor
                     Aadress: Scientific Studies and Research Centre (SSRC), Barzeh Street, P.O. Box 4470, Damascus

                     Teadusuuringute keskuse (SSRC) asepeadirektor; SSRC vastutab ebakonventsionaalsete relvade (sh keemiarelvade) ning nende kanderakettide väljatöötamise ja tootmise eest. Tulenevalt tema kõrgest ametikohast SSRCs on ta seotud loetellu kantud üksusega SSRC.

                     19.3.2018

                     263.

                     Zuhair Fadhlun
                     (teise nimega; Zoher; Fadloun, Fadhloun)

                     Instituut 3000 (teise nimega Instituut 5000) nimelise teadusuuringute keskuse (SSRC) filiaali direktor
                     Aadress: Scientific Studies and Research Centre (SSRC), Barzeh Street, P.O. Box 4470, Damascus

                     Instituut 3000 (teise nimega Instituut 5000) nimelise teadusuuringute keskuse (SSRC) filiaali direktor. Sellel ametikohal vastutab ta keemiarelvaprojektide eest, sealhulgas keemiliste mõjurite ja keemilise lahingumoona tootmise eest. Tulenevalt tema kõrgest ametikohast SSRCs on ta seotud loetellu kantud üksusega SSRC.

                     19.3.2018“


title: Komisjoni rakendusmäärus (EL) 2018/456, 19. märts 2018, uuendtoidu staatuse määramist käsitleva konsulteerimisprotsessi menetlusetappide kohta kooskõlas Euroopa Parlamendi ja nõukogu määrusega (EL) 2015/2283, mis käsitleb uuendtoitu (EMPs kohaldatav tekst )

text:
                  20.3.2018

                  ET

                  Euroopa Liidu Teataja

                  L 77/6

            KOMISJONI RAKENDUSMÄÄRUS (EL) 2018/456,
      19. märts 2018,
      uuendtoidu staatuse määramist käsitleva konsulteerimisprotsessi menetlusetappide kohta kooskõlas Euroopa Parlamendi ja nõukogu määrusega (EL) 2015/2283, mis käsitleb uuendtoitu
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 4,
      ning arvestades järgmist:

                  (1)

                  Määrusega (EL) 2015/2283 on kehtestatud eeskirjad liidus uuendtoidu turule laskmise ja kasutamise kohta.

                  (2)

                  Määruse (EL) 2015/2283 artiklis 4 on sätestatud uuendtoidu staatuse kindlakstegemise korra aluspõhimõtted. Nimetatud artikli lõike 1 kohaselt peavad toidukäitlejad tegema kindlaks, kas toit, mida nad kavatsevad liidus turule lasta, kuulub kõnealuse määruse kohaldamisalasse.

                  (3)

                  Selleks et määrata konkreetse toidu uuendtoidu staatus, tuleks esitada konsulteerimistaotlus. Liikmesriigid peaksid kontrollima selliste taotluste nõuetekohasust. Seepärast on vaja kehtestada kontrolliprotsessi eeskirjad.

                  (4)

                  Tuleks kehtestada eeskirjad selle tagamiseks, et konsulteerimistaotlustes oleks uuendtoidu staatuse määramiseks esitatud kogu teave, mida liikmesriikidel on hindamiseks vaja.

                  (5)

                  Selleks et tagada toidukäitlejate ja üldsuse teavitamine uuendtoidu staatusest, tuleks teave uuendtoidu staatuse kohta teha üldsusele kättesaadavaks.

                  (6)

                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Kohaldamisala ja reguleerimisese
      Käesolevas määruses sätestatakse eeskirjad määruse (EL) 2015/2283 artikli 4 rakendamiseks seoses konsulteerimisprotsessi menetlusetappidega, et teha kindlaks, kas toit kuulub või ei kuulu nimetatud määruse kohaldamisalasse.
      Artikkel 2
      Mõisted
      Lisaks mõistetele, mis on sätestatud Euroopa Parlamendi ja nõukogu määruses (EÜ) nr 178/2002 (2) ning määruses (EL) 2015/2283, kasutatakse järgmisi mõisteid:
      a)   „konsulteerimistaotlus“– toidukäitleja poolt sihtliikmesriigile esitatud taotlus uuendtoidu staatuse määramiseks konkreetse toidu puhul;
      b)   „sihtliikmesriik“– liikmesriik, kus toidukäitleja kavatseb konkreetse toidu esimest korda turule lasta.
      Artikkel 3
      Konsulteerimistaotluse esitamine
      1.   Toidukäitleja konsulteerib sihtliikmesriigiga, nagu on sätestatud määruse (EL) 2015/2283 artikli 4 lõikes 2, esitades sellele liikmesriigile konsulteerimistaotluse.
      2.   Kui toidukäitleja kavatseb toidu turule lasta ühel ajal mitmes liikmesriigis, esitab ta konsulteerimistaotluse ainult ühele nendest liikmesriikidest.
      Artikkel 4
      Konsulteerimistaotluse sisu ja esitamine
      1.   Konsulteerimistaotlus esitatakse sihtliikmesriigile elektrooniliselt ja taotlus koosneb järgmisest:

                  a)

                  kaaskiri;

                  b)

                  tehniline toimik;

                  c)

                  tõendavad dokumendid;

                  d)

                  selgitav märkus, milles täpsustatakse esitatud dokumentide otstarvet ja asjakohasust.

            2.   Lõike 1 punktis a osutatud kaaskiri tuleb koostada I lisas esitatud vormi kohaselt.
      3.   Lõike 1 punktis b osutatud tehniline toimik peab sisaldama teavet, mida sihtliikmesriigil on vaja uuendtoidu staatuse kohta otsuse tegemiseks, ja toimik koostatakse II lisas esitatud vormi kohaselt.
      4.   Erandina lõikest 3 ei pea taotleja esitama kõiki II lisas osutatud elemente tingimusel, et ta esitab iga puuduva elemendi puudumise kohta kontrollitava põhjenduse.
      Artikkel 5
      Konsulteerimistaotluse nõuetekohasuse kontrollimise kord
      1.   Sihtliikmesriik kontrollib viivitamata, kas konsulteerimistaotlus vastab artikli 4 nõuetele.
      2.   Kui toidukäitleja poolt konsulteerimistaotluses esitatud teave on puudulik, palub sihtliikmesriik toidukäitlejal esitada lisateavet või konsulteerimistaotlust asjakohaselt ajakohastada sihtliikmesriigi määratud ajavahemiku jooksul.
      3.   Konsulteerimistaotlust ei loeta nõuetekohaseks, kui:

                  a)

                  toidukäitleja ei esita nõutud lisateavet või ajakohastatud konsulteerimistaotlust sihtliikmesriigi määratud aja jooksul;

                  b)

                  esitatud lisateave ei ole piisav otsustamaks, kas konsulteerimistaotlus on nõuetekohane.

            4.   Sihtliikmesriik teeb otsuse konsulteerimistaotluse nõuetekohasuse kohta ning teavitab sellest otsusest viivitamata toidukäitlejat, teisi liikmesriike ja komisjoni. Kui sihtliikmesriik peab konsulteerimistaotlust mittenõuetekohaseks, esitab ta sellise otsuse põhjused.
      Artikkel 6
      Nõuetekohase konsulteerimistaotluse hindamise kord
      1.   Sihtliikmesriik teeb otsuse toidu uuendtoidu staatuse kohta nelja kuu jooksul alates kuupäevast, mil ta tegi otsuse konsulteerimistaotluse nõuetekohasuse kohta.
      2.   Kui sihtliikmesriik leiab, et tal ei ole toidu uuendtoidu staatuse kohta otsuse tegemiseks piisavalt tõendeid, võib ta taotleda toidukäitlejalt lisateavet. Selle taotluse täitmise tähtaeg määratakse kindlaks koos toidukäitlejaga.
      Sihtliikmesriik võib konsulteerida teiste liikmesriikide ja komisjoniga.
      3.   Ilma et see piiraks lõikes 4 sätestatut, ei tohi lõikes 2 osutatud lisateabe taotlemine pikendada lõikes 1 osutatud ajavahemikku.
      4.   Nõuetekohaselt põhjendatud juhtudel võib sihtliikmesriik pikendada lõikes 1 nimetatud ajavahemikku kuni neli kuud. Sihtliikmesriik teavitab toidukäitlejat, teisi liikmesriike ja komisjoni oma otsusest ning esitab põhjendused.
      5.   Sihtliikmesriik teavitab toidu uuendtoidu staatuse kohta tehtud otsusest viivitamata toidukäitlejat, teisi liikmesriike ja komisjoni ning esitab põhjendused kooskõlas käesoleva määruse artikliga 7.
      Artikkel 7
      Teave uuendtoidu staatuse ja selle avaldamise kohta
      1.   Käesoleva määruse artikli 6 lõikes 5 osutatud teade sisaldab järgmist:

                  a)

                  asjaomase toidu nimetus ja kirjeldus;

                  b)

                  avaldus selle kohta, kas asjaomane toit on uuendtoit, ei ole uuendtoit või ei ole uuendtoit üksnes toidulisandites;

                  c)

                  punktis b osutatud avalduse põhjendused;

                  d)

                  juhul kui tegemist on uuendtoiduga, siis kõige sobivam toidukategooria, mille alla see kuulub määruse (EL) 2015/2283 artikli 3 lõike 2 kohaselt.

            2.   Komisjon teeb teabe uuendtoidu staatuse kohta üldsusele viivitamata kättesaadavaks komisjoni veebisaidil.
      Artikkel 8
      Liikmesriikide pädevad ametiasutused
      Liikmesriigid esitavad komisjonile 1. märtsiks 2018 käesoleva määruse kohaldamiseks määratud riigi pädevate asutuste kontaktandmed ja asjaomaste kontaktpunktide kontaktandmed.
      Komisjon avaldab need kontaktandmed komisjoni veebisaidil hiljemalt 1. mail 2018.
      Artikkel 9
      Konfidentsiaalsus
      1.   Toidukäitleja võib sihtliikmesriigilt paluda nõustumist sellega, et teabe avalikustamisel tuleb konsulteerimistaotluse osana esitatud teatavat teavet käsitleda konfidentsiaalsena, kui sellise teabe avalikustamine võib kahjustada toidukäitleja konkurentsivõimet.
      2.   Lõikes 1 nimetatud eesmärgil osutab toidukäitleja sihtriigile, millist osa esitatud teabest tuleks käsitleda konfidentsiaalsena, ning esitab kõik teabe konfidentsiaalsena käsitlemise taotluse põhjendamiseks vajalikud üksikasjad.
      3.   Sihtliikmesriik teatab toidukäitlejale oma seisukohad küsimuses, milline osa teabest jääb konfidentsiaalseks.
      Konfidentsiaalsena ei käsitata järgmist teavet:

                  a)

                  taotleja nimi ja aadress;

                  b)

                  toidu nimetus ja kirjeldus;

                  c)

                  taotleja esitatud uuringute kokkuvõte;

                  d)

                  kui see on asjakohane, siis kasutatud analüüsimeetod(id).

            4.   Teiste liikmesriikidega konsulteerimise korral vastavalt artikli 6 lõike 2 teisele lõigule teavitab sihtliikmesriik komisjoni ja liikmesriike oma seisukohtadest konsulteerimistaotluse konfidentsiaalsuse küsimuses.
      5.   Pärast seda, kui toidukäitlejat on teavitatud vastavalt lõikele 3, võib ta oma konsulteerimistaotluse kolme nädala jooksul tagasi võtta ja selle aja vältel käsitletakse esitatud teavet konfidentsiaalsena.
      6.   Komisjon ja liikmesriigid võtavad vajalikke meetmeid, et tagada lõikega 3 ette nähtud konfidentsiaalsus käesoleva määruse kohaselt saadud teabe puhul, välja arvatud teabe puhul, mis tuleb avalikustada inimtervise kaitse huvides.
      7.   Kui toidukäitleja võtab või on võtnud tagasi oma konsulteerimistaotluse vastavalt lõikele 5, ei avalikusta komisjon ega liikmesriigid teavet, mille puhul toidukäitleja palus konfidentsiaalsust vastavalt lõikele 1.
      8.   Lõigete 1–7 kohaldamine ei mõjuta komisjoni ja liikmesriikide vahel sellise teabe vahetamist, mis on vajalik käesoleva määruse kohaselt esitatud konsulteerimistaotluste käsitlemiseks.
      Artikkel 10
      Jõustumine ja kohaldamine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 19. märts 2018

               Komisjoni nimel

               president

            Jean-Claude JUNCKER

         (1)  ELT L 327, 11.12.2015, lk 1.

         (2)  Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).

         I LISA

            UUENDTOIDU STAATUSE MÄÄRAMISE KONSULTEERIMISTAOTLUSE KAASKIRJA VORM

            Liikmesriigi pädev asutus:

         Kuupäev: …
         Teema: konsulteerimistaotlus uuendtoidu staatuse määramiseks järgmisele: …
         …
         Toidukäitleja(d) / konsulteeriv pool:
         Äriühing: …
         Aadress: …
         Telefon: …
         E-post: …
         Kontaktisik: …
         esitab (esitavad) konsulteerimistaotluse uuendtoidu staatuse määramiseks järgmisele: …
         Lugupidamisega
         Allkiri …
         Lisad:

                     ☐

                     Tehniline toimik

                     ☐

                     Konsulteerimistaotlust toetavad dokumendid

                     ☐

                     Selgitavad märkused

         II LISA

            TEHNILISE TOIMIKU VORM

         Selgitavates märkustes tuleb selgitada eri teabeosade vahelist seost. Eriti seoses nende tõenditega, mis on esitatud, et tõendada ulatuslikul määral inimtoiduna kasutamist liidus enne 15. maid 1997, kuna järelduse tegemiseks tuleb arvesse võtta paljude eri allikate dokumente.
         Kui uuendtoidu staatuse määramiseks on asjakohased üksnes asjaomaste dokumentide osad, tuleb need osad tähistada.
         Kõigi toitude puhul tuleb täita 1. jagu.
         Ekstraktide puhul tuleb lisaks 1. jaole täita ka 2. jagu.
         Toidu puhul, mis on saadud tootmisprotsessist, mida ei kasutatud enne 15. maid 1997 liidus toidu tootmiseks, tuleb täita 1. jagu (punktid 1–3 ja punkt 7) ning 3. jagu.

            1. jagu. Kõik toidud (toidu puhul, mis on saadud tootmisprotsessist, mida ei kasutatud toidu tootmiseks liidus enne 15. maid 1997, tuleb täita üksnes punktid 1–3 ja punkt 7)

                                    1.

                                 Toidu kirjeldus

                                 1.1.

                                 Toidu nimetus

                                 1.2.

                                 Toidu üksikasjalik kirjeldus, sealhulgas teave, kas toit koosneb tehisnanomaterjalidest Euroopa Parlamendi ja nõukogu määruse (EL) 2015/2283 (1) artikli 3 lõike 2 punkti a alapunktide viii ja ix tähenduses

                                 1.3.

                                 Esitatav uuendtoidu kategooria vastavalt määruse (EL) 2015/2283 artikli 3 lõike 2 punktile a (vajaduse korral)

                                    2.

                                 Toidu ja/või toiduallika (kui on asjakohane) täpsem kirjeldus

               A.   Organismid (mikroorganismid, seened, vetikad, taimed, loomad)

                                 2.1.

                                 Taksonoomiline nimetus (täielik ladinakeelne nimetus koos autori nimega)

                                 2.2.

                                 Sünonüümid, muud nimetused (vajaduse korral)

                                 2.3.

                                 Asjaomase organismi puhul (vajaduse korral) täpsustada, millise osa kasutamisele liidus inimtoiduks enne 15. maid 1997 on viidatud

                                 2.4.

                                 Puhtuse/kontsentratsiooni spetsifikatsioon

               B.   Keemilised ained

                                 2.5.

                                 CASi number (numbrid) (kui see on määratud)

                                 2.6.

                                 Keemiline nimetus (keemilised nimetused) vastavalt IUPACi nomenklatuuri reeglitele

                                 2.7.

                                 Sünonüümid, kaubanimi, triviaalnimetus (vajaduse korral)

                                 2.8.

                                 Molekuli- ja struktuurivalem

                                 2.9.

                                 Puhtuse/kontsentratsiooni spetsifikatsioon

                                    3.

                                 Kasutustingimused

                                 3.1.

                                 Kuidas kavatsetakse toitu kasutada?

                                 3.2.

                                 Tooteliik (-liigid), milles toitu kavatsetakse kasutada

                                 3.3.

                                 Sisaldus/kontsentratsioon (või sisalduse vahemik) tootes (toodetes), milles toitu kavatsetakse kasutada

                                    4.

                                 Tootmisprotsess

                                 4.1.

                                 Tootmisprotsessi üksikasjalik kirjeldus. Tootmisprotsessi kirjeldamiseks lisada protsessi vooskeem

                                    5.

                                 Asjaomase toidu inimtoiduna tarbimine liidus enne 15. maid 1997

                                 5.1.

                                 Mil määral tarbiti kogu liidus asjaomast toitu olulises koguses enne 15. maid 1997? Esitada andmed.

                                 5.2.

                                 Mil määral tarbiti ühes liikmesriigis asjaomast toitu olulises koguses enne 15. maid 1997? Esitada andmed.

                                 5.3.

                                 Kas toitu tarbiti liidus enne 15. maid 1997 üksnes piirkonniti / väikeses ulatuses? Esitada andmed.

                                 5.4.

                                 Kas toit oli liidus enne 15. maid 1997 kättesaadav koostisainena, mis oli suunatud erisihtrühmale (nt meditsiinilisel näidustusel kasutamiseks ettenähtud toit)? Esitada andmed.

                                    6.

                                 Konsulteerimine kättesaadavuse üle liidus
                                 Kui toidukäitlejad ei ole kindlad, kas neil olemas olev teave on piisav tõendamaks, et asjaomast toitu on liidus olulisel määral inimtoiduna tarbitud enne 15. maid 1997, võivad nad konsulteerida teiste toidukäitlejatega või toidukäitlejate liitudega, et koguda piisavalt teavet.

                                 6.1.

                                 Kas muude toidukäitlejatega või toidukäitlejate liitudega on konsulteeritud? Esitada andmed.

                                 6.2.

                                 Kas toit on praegu liidu turul kättesaadav? Esitada andmed.

                                    7.

                                 Lisateave

                                 7.1.

                                 Kas on andmeid, et asjaomast toodet kasutatakse liidus Euroopa Parlamendi ja nõukogu direktiivi 2001/83/EÜ (2) kohaselt ravimina?

                                 7.2.

                                 Kas on muud teavet, mis aitaks uuendtoidu staatuse määrata? Esitada tuleb kogu asjakohane teave, isegi juhul, kui seda ei ole konkreetselt nõutud.

            2. jagu. Ekstraktid

                                    8.

                                 Ekstraktid

                                 8.1.

                                 Kõik lisaandmed ekstrakti lähtematerjali kohta, kui neid ei ole esitatud 1. jaos. Esitada andmed.

                                 8.2.

                                 Ekstrakti spetsifikatsioon. Esitada andmed.

                                 8.3.

                                 Kas toiduallikast ekstraheeritud ekstrakti mis tahes koostisosade sissevõtmine toiduga võib ületada nende sissevõtmist asjaomase toiduallikaga? Esitada andmed.

            3. jagu. Toit, mis on saadud sellisest tootmisprotsessist, mida ei kasutatud liidus toidu tootmisel enne 15. maid 1997

                                    9.

                                 Tootmisprotsess

                                 9.1.

                                 Tootmisprotsessi üksikasjalik kirjeldus. Tootmisprotsessi kirjeldamiseks lisada protsessi vooskeem.

                                 9.2.

                                 Kas toidu struktuur või koostis mõjutab selle toiteväärtust, metabolismi või soovimatute ainete sisaldust protsessi tõttu, mille abil toit on valmistatud? Esitada andmed.

                                 9.3.

                                 Kas toit on valmistatud allikast, mida iseenesest ei tarbita tavaliselt toiduvaliku osana? Esitada andmed.

                     (1)

                     Euroopa Parlamendi ja nõukogu 25. novembri 2015. aasta määrus (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001 (ELT L 327, 11.12.2015, lk 1).

                     (2)

                     Euroopa Parlamendi ja nõukogu 6. novembri 2001. aasta direktiiv 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (EÜT L 311, 28.11.2001, lk 67).


title: Komisjoni rakendusmäärus (EL) 2018/460, 20. märts 2018, millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule Ecklonia cava'st saadud florotanniine ning millega muudetakse komisjoni rakendusmäärust (EL) 2017/2470 (EMPs kohaldatav tekst )

text:
               21.3.2018

               ET

               Euroopa Liidu Teataja

               L 78/2

         KOMISJONI RAKENDUSMÄÄRUS (EL) 2018/460,
   20. märts 2018,
   millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule Ecklonia cava'st saadud florotanniine ning millega muudetakse komisjoni rakendusmäärust (EL) 2017/2470
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
   ning arvestades järgmist:

               (1)

               Määrusega (EL) 2015/2283 sätestatakse, et liidus võib turule lasta ainult loa saanud ja liidu loetellu kantud uuendtoitu.

               (2)

               Tulenevalt määruse (EL) 2015/2283 artiklist 8 võeti vastu komisjoni rakendusmäärus (EL) 2017/2470, (2) millega kehtestati liidus lubatud uuendtoitude loetelu.

               (3)

               Vastavalt määruse (EL) 2015/2283 artiklile 12 peab komisjon esitama uuendtoidu liidu turule laskmist ja liidu loetelu ajakohastamist käsitleva rakendusakti eelnõu.

               (4)

               Vastavalt määruse (EL) 2015/2283 artikli 35 lõikele 1 käsitatakse määruse (EL) 2015/2283 kohaselt esitatud taotlusena iga taotlust uuendtoidu turulelaskmiseks liidus, mis on esitatud liikmesriigile Euroopa Parlamendi ja nõukogu määruse (EÜ) nr 258/97 (3) artikli 4 kohaselt ja mille kohta enne 1. jaanuari 2018 ei ole lõplikku otsust tehtud.

               (5)

               14. mail 2015 esitas äriühing Botamedi Inc. Iirimaa pädevale asutusele taotluse lasta toidu uuendkoostisosana määruse (EÜ) nr 258/97 artikli 1 lõike 2 punkti c tähenduses liidu turule söödavatest merevetikatest Ecklonia cava ekstraheeritud florotanniinid (edaspidi „Ecklonia cava'st saadud florotanniinid“). Taotluses soovitakse kasutada Ecklonia cava'st saadud florotanniine üldelanikkonnale, välja arvatud alla 12-aastased lapsed, ettenähtud toidulisandites.

               (6)

               Kuigi taotlus Ecklonia cava'st saadud florotanniinide uuendtoiduna liidu turule laskmiseks esitati kooskõlas määruse (EÜ) nr 258/97 artikliga 4, vastab taotlus ka määrusega (EL) 2015/2283 sätestatud nõuetele.

               (7)

               Iirimaa pädev asutus esitas 29. märtsil 2016 esialgse hindamisaruande. Kõnealuses aruandes jõuti järeldusele, et Ecklonia cava'st saadud florotanniinide puhul on vaja täiendavat hindamist vastavalt määruse (EÜ) nr 258/97 artikli 6 lõikele 3.

               (8)

               Komisjon edastas esmase hindamisaruande teistele liikmesriikidele 10. mail 2016. Liikmesriigid nõustusid määruse (EÜ) nr 258/97 artikli 6 lõike 4 esimeses lõigus sätestatud 60-päevase ajavahemiku jooksul Iirimaa esmase hindamisaruandega.

               (9)

               Võttes arvesse Iirimaa esitatud esmast hindamisaruannet, millega teised liikmesriigid nõustusid, pidas komisjon 22. Juulil 2016 nõu Euroopa Toiduohutusametiga (EFSA), paludes viimasel teha Ecklonia cava'st saadud florotanniinide kui toidu uuendkoostisosa täiendava hindamise määruse (EÜ) nr 258/97 kohaselt.

               (10)

               20. septembril 2017 võttis EFSA vastu teadusliku arvamuse „Scientific Opinion on the safety of Ecklonia cava phlorotannins as a novel food pursuant to Regulation (EC) No 258/97“ (4) (Teaduslik arvamus Ecklonia cava'st saadud florotanniinide kui toidu uuendkoostisosa ohutuse kohta vastavalt määrusele (EÜ) nr 258/97). Kuigi EFSA koostas kõnealuse arvamuse ja võttis selle vastu määruse (EÜ) nr 258/97 kohaselt, on see kooskõlas määruse (EL) 2015/2283 artiklis 11 sätestatud nõuetega.

               (11)

               EFSA arvamuses rõhutatakse, et Ecklonia cava'st saadud florotanniine sisaldavas toidulisandis sisalduva joodi tarbimine võib olla ohtlik kilpnäärme haiguse ohuga isikute puhul ja kui isikud, kelle puhul kilpnäärme haiguse oht puudub, võtavad lisaks joodi sisaldavatele toidulisanditele Ecklonia cava'st saadud florotanniine sisaldavaid toidulisandeid, võib nende üldine jooditarbimine ületada joodi puhul kehtestatud piirnormi (5). Seetõttu tuleks Ecklonia cava'st saadud florotanniine sisaldavad toidulisandid asjakohaselt märgistada.

               (12)

               Peale selle tuleks Ecklonia cava'st saadud florotanniine sisaldavad toidulisandid asjakohaselt märgistada, pidades silmas ka kavandatud kasutust ning asjaolu, et loataotlus ei hõlma alla 12-aastaseid lapsi.

               (13)

               Sellest tulenevalt annab EFSA arvamus piisavalt alust kinnitada, et kavandatud kasutuse ja kasutuskoguste korral vastavad toidulisandite koostisosana kasutatavad Ecklonia cava'st saadud florotanniinid määruse (EL) 2015/2283 artikli 12 lõikes 1 sätestatud kriteeriumidele.

               (14)

               Euroopa Parlamendi ja nõukogu direktiivis 2002/46/EÜ (6) on sätestatud nõuded toidulisanditele. Ecklonia cava'st saadud florotanniinide kasutamine tuleks lubada, ilma et see piiraks kõnealuse direktiivi kohaldamist.

               (15)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Käesoleva määruse lisas kirjeldatud Ecklonia cava'st saadud florotanniinid lisatakse liidus lubatud uuendtoitude loetellu vastavalt määruse (EL) 2015/2283 artiklile 8.
   2.   Liidu loetelu kanne, millele lõikes 1 osutatakse, sisaldab käesoleva määruse lisas sätestatud kasutustingimusi ja märgistamisnõudeid.
   3.   Käesolevas artiklis sätestatud luba ei piira direktiivi 2002/46/EÜ sätete kohaldamist.
   Artikkel 2
   Rakendusmääruse (EL) 2017/2470 lisa muudetakse vastavalt käesoleva määruse lisale.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. märts 2018

            Komisjoni nimel

            president

         Jean-Claude JUNCKER

      (1)  ELT L 327, 11.12.2015, lk 1.

      (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

      (3)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

      (4)  The EFSA Journal 2017; 15(10): 5003.

      (5)  Opinion of the Scientific Committee on Food on the Tolerable Upper Intake Level of Iodine, 7.10.2002.

      (6)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).

      LISA
      Rakendusmääruse (EL) 2017/2470 lisa muudetakse järgmiselt.

                  1)

                  Tabelisse 1 („Lubatud uuendtoidud“) lisatakse Echium plantagineum'i õli käsitleva kande järele järgmine kanne:

                              Lubatud uuendtoit

                              Uuendtoidu kasutamise tingimused

                              Täiendavad märgistuse erinõuded

                              Muud nõuded

                              „
                                    Ecklonia cava'st saadud florotanniinid

                                 Määratud toidugrupp

                                 Piirnorm

                              Uuendtoidu nimetus seda sisaldava toiduaine märgistusel on „Ecklonia cava'st saadud florotanniinid“.

                                 Ecklonia cava'st saadud florotanniine sisaldavate toidulisandite märgistusel esitatakse järgmine märge.

                                          a)

                                          Seda toidulisandit ei tohiks tarbida alla 12/14/18-aastased (*) lapsed/noorukid.

                                          b)

                                          Seda toidulisandit ei tohiks tarbida kilpnäärme haigust põdevad isikud ega isikud, kellel on tuvastatud kilpnäärme haiguse tekkimise oht või kes on enda puhul sellest ohust teadlikud.

                                          c)

                                          Seda toidulisandit ei tohiks tarbida, kui tarbitakse ka teisi joodi sisaldavaid toidulisandeid.

                                          (*)

                                          Olenevalt vanuserühmast, kellele toidulisand on ette nähtud.“

                              Toidulisandid, nagu on määratletud direktiivis 2002/46/EÜ, mis on ette nähtud üldelanikkonnale, välja arvatud alla 12-aastased lapsed

                              163 mg päevas 12–14-aastastele noorukitele;
                              230 mg päevas üle 14-aastastele noorukitele;
                              263 mg päevas täiskasvanutele.

                  2)

                  Tabelisse 2 („Spetsifikatsioonid“) lisatakse Echium plantagineum'i õli käsitleva kande järele järgmine kanne:

                              Lubatud uuendtoit

                              Spetsifikatsioon

                              „
                                    Ecklonia cava'st saadud florotanniinid

                                 Kirjeldus/määratlus:

                                 Ecklonia cava 'st saadud florotanniinid saadakse söödavatest merevetikatest Ecklonia cava alkoholiga ekstraheerimise teel. Ekstrakt on tumepruun pulber, mis sisaldab rohkesti polüfenoolseid ühendeid florotanniine, mis on teatavate pruunvetikaliikide teisesed metaboliidid.

                                 Spetsifikatsioon:

                              Florotanniinisisaldus: 90 ± 5 %
                              Antioksüdantne aktiivsus: > 85 %
                              Niiskus: < 5 %
                              Tuhk: < 5 %

                                 Mikrobioloogilised kriteeriumid:

                              Eluvõimeliste mikroorganismide üldarv: < 3 000  CFU/g
                              Hallitus-/pärmseened: < 300 CFU/g
                              Koliformsed bakterid: analüüsi tulemus on negatiivne

                                 Salmonella spp.: analüüsi tulemus on negatiivne

                                 Staphylococcus aureus: analüüsi tulemus on negatiivne

                                 Raskmetallid ja halogeenid:

                              Plii: < 3,0 mg/kg
                              Elavhõbe: < 0,1 mg/kg
                              Kaadmium: < 3,0 mg/kg
                              Arseen: < 25,0 mg/kg
                              Anorgaaniline arseen: < 0,5 mg/kg
                              Jood: 150,0–650,0 mg/kg
                              CFU: kolooniat moodustav ühik“


title: Komisjoni rakendusmäärus (EL) 2018/462, 20. märts 2018, millega lubatakse vastavalt Euroopa Parlamendi ja nõukogu määrusele (EL) 2015/2283 laiendada L-ergotioneiini uuendtoiduna kasutamist ning muudetakse komisjoni rakendusmäärust (EL) 2017/2470 (EMPs kohaldatav tekst )

text:
               21.3.2018

               ET

               Euroopa Liidu Teataja

               L 78/11

         KOMISJONI RAKENDUSMÄÄRUS (EL) 2018/462,
   20. märts 2018,
   millega lubatakse vastavalt Euroopa Parlamendi ja nõukogu määrusele (EL) 2015/2283 laiendada L-ergotioneiini uuendtoiduna kasutamist ning muudetakse komisjoni rakendusmäärust (EL) 2017/2470
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
   ning arvestades järgmist:

               (1)

               Määrusega (EL) 2015/2283 sätestatakse, et liidus võib turule lasta ainult loa saanud ja liidu loetellu kantud uuendtoitu.

               (2)

               Tulenevalt määruse (EL) 2015/2283 artiklist 8 on vastu võetud komisjoni rakendusmäärus (EL) 2017/2470, (2) millega kehtestati liidus lubatud uuendtoitude loetelu.

               (3)

               Vastavalt määruse (EL) 2015/2283 artiklile 12 peab komisjon esitama uuendtoidu liidu turule laskmist ja liidu loetelu ajakohastamist käsitleva rakendusakti eelnõu.

               (4)

               25. juulil 2013 esitas äriühing Tetrahedron Prantsusmaa pädevale asutusele taotluse lasta liidu turule sünteetiline L-ergotioneiin (edaspidi „L-ergotioneiin“) toidu uuendkoostisosana Euroopa Parlamendi ja nõukogu määruse (EÜ) nr 258/97 (3) artikli 1 lõike 2 punkti c tähenduses. Taotluses taotleti luba kasutada L-ergotioneiini üldelanikkonnale (välja arvatud rasedad ja imetavad naised ning üle kolme aasta vanused lapsed) ettenähtud toidulisandites ning üldelanikkonnale (välja arvatud rasedad ja imetavad naised, imikud ja väikelapsed) ettenähtud mittealkohoolsetes jookides, värsketes piimatoodetes, piimapõhistes jookides, teraviljabatoonides ja šokolaadis.

               (5)

               26. oktoobril 2016 võttis EFSA vastu teadusliku arvamuse „Scientific Opinion on the safety of L-ergothioneine as a novel food pursuant to Regulation (EC) No 258/97“ (4) („Teaduslik arvamus L-ergotioneiini kui toidu uuendkoostisosa ohutuse kohta vastavalt määrusele (EÜ) nr 258/97“). Oma arvamuses jõudis EFSA järeldusele, et L-ergotioneiini kasutamine kavandatud eesmärgil ja koguses on ohutu.

               (6)

               Komisjoni rakendusotsusega (EL) 2017/1281 (5) on vastavalt määrusele (EÜ) nr 258/97 lubatud lasta L-ergotioneiini turule toidu uuendkoostisosana, mida kasutatakse üldelanikkonnale (välja arvatud imikud ja väikelapsed ning rasedad ja imetavad naised) ettenähtud toidulisandites.

               (7)

               Käesolevas rakendusmääruses käsitletakse muid kasutusviise ja -koguseid, mille jaoks taotleja luba taotles. Enne lõpliku otsuse tegemist taotluse kogu kohaldamisala kohta algatas komisjon täiendava hindamise, et imikute, väikelaste, rasedate ja imetavate naiste puhul oleks L-ergotioneiini ohutu tarbimine tagatud ka siis, kui seda tarbitakse muus vormis kui toidulisandid.

               (8)

               26. aprillil 2017 teavitati taotluse esitajat ja ta nõustus komisjoni täiendava taotlusega EFSA-le.

               (9)

               19. mail 2017 küsis komisjon EFSA arvamust ja palus EFSA-l hinnata täiendavalt mittealkohoolsetes jookides, värsketes piimatoodetes, piimapõhistes jookides, teraviljabatoonides ja šokolaadis sisalduva L-ergotioneiini ohutust rasedate ja imetavavate naiste ning imikute ja väikelaste jaoks.

               (10)

               Vastavalt määruse (EL) 2015/2283 artikli 35 lõikele 1 käsitatakse määruse (EL) 2015/2283 kohaselt esitatud taotlusena iga taotlust uuendtoidu turulelaskmiseks liidus, mis on esitatud liikmesriigile uuendtoitu ja toidu uuendkoostisosi käsitleva määruse (EÜ) nr 258/97 artikli 4 kohaselt ja mille kohta enne 1. jaanuari 2018 ei ole lõplikku otsust tehtud.

               (11)

               25. oktoobril 2017 võttis EFSA vastu teadusliku arvamuse „Scientific Opinion on the safety of L-ergothioneine“ (6) („Teaduslik arvamus L-ergotioneiini kohta“). Kuigi EFSA koostas kõnealuse arvamuse ja võttis selle vastu määruse (EÜ) nr 258/97 kohaselt, on see kooskõlas määruse (EL) 2015/2283 artiklis 11 sätestatud nõuetega.

               (12)

               Teaduslikus arvamuses on esitatud piisavalt põhjendusi kinnitamaks, et L-ergotioneiini kasutamine mittealkohoolsetes jookides, värsketes piimatoodetes, piimapõhistes jookides, teraviljabatoonides ja šokolaadist kondiitritoodetes vastab kõikide elanikkonnarühmade puhul määruse (EL) 2015/2283 artikli 12 lõikele 1.

               (13)

               Euroopa Parlamendi ja nõukogu määruses (EL) nr 1308/2013, millega kehtestatakse põllumajandustoodete ühine turukorraldus, (7) on kehtestatud piima ja piimatooteid käsitlevad nõuded, mida kohaldatakse ka L-ergotioneiini suhtes, kui seda kasutatakse piimatoodete koostisosana. Vastavalt kõnealuse määruse VII lisa III osa punktile 2 ei tohi L-ergotioneiini kasutada piima ühegi koostisosa osaliseks või täielikuks asendamiseks. L-ergotioneiini kasutamine uuendtoiduna piimatoodetes peab seega olema asjakohaselt piiratud.

               (14)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   L-ergotioneiini käsitlevat kannet liidus lubatud uuendtoitude loetelus, millele on osutatud määruse (EL) 2015/2283 artiklis 8, muudetakse vastavalt käesoleva määruse lisale.
   2.   Liidu loetelu kanne, millele lõikes 1 osutatakse, sisaldab käesoleva määruse lisas sätestatud kasutustingimusi ja märgistamisnõudeid.
   Artikkel 2
   Rakendusmääruse (EL) 2017/2470 lisa muudetakse vastavalt käesoleva määruse lisale.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. märts 2018

            Komisjoni nimel

            president

         Jean-Claude JUNCKER

      (1)  ELT L 327, 11.12.2015, lk 1.

      (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

      (3)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

      (4)  EFSA Journal (2016); 14(11): 4629.

      (5)  Komisjoni 13. juuli 2017. aasta rakendusotsus (EL) 2017/1281, millega antakse luba L-ergotioneiini turule laskmiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (ELT L 184, 15.7.2017, lk 65).

      (6)  EFSA Journal (2017); 15(11): 5060.

      (7)  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).

      LISA
      Rakendusmääruse (EL) 2017/2470 lisa muudetakse järgmiselt.
      Tabelis 1 („Lubatud uuendtoidud“) asendatakse L-ergotioneiini käsitlev kanne järgmisega:

                     Lubatud uuendtoit

                     Uuendtoidu kasutamise tingimused

                     Täiendavad märgistuse erinõuded

                     Muud nõuded

                     „L-ergotioneiin

                        Määratud toidugrupp

                        Piirnorm

                     Uuendtoidu nimetus seda sisaldava toiduaine märgistusel on „L-ergotioneiin“.“

                     Alkoholivabad joogid

                     0,025 g/kg

                     Piimapõhised joogid

                     0,025 g/kg

                     Värsked piimatooted (*)

                     0,040 g/kg

                     Teraviljabatoonid

                     0,2 g/kg

                     Šokolaadist kondiitritooted

                     0,25 g/kg

                     Toidulisandid, nagu määratletud direktiivis 2002/46/EÜ

                     30 mg päevas üldelanikkonna puhul (välja arvatud rasedad või imetavad naised)
                     20 mg päevas üle kolmeaastaste laste puhul

                                 (*)

                                 L-ergotioneiini e tohi piimatoodetes kasutada selleks, et asendada täielikult või osaliselt piima mõnda koostisainet.


title: Nõukogu rakendusmäärus (EL) 2018/465, 21. märts 2018, millega rakendatakse määrust (EL) nr 270/2011 teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses

text:
               21.3.2018

               ET

               Euroopa Liidu Teataja

               LI 78/1

         NÕUKOGU RAKENDUSMÄÄRUS (EL) 2018/465,
   21. märts 2018,
   millega rakendatakse määrust (EL) nr 270/2011 teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 21. märtsi 2011. aasta määrust (EL) nr 270/2011 teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses, (1) eriti selle artikli 12 lõiget 4,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:

               (1)

               Nõukogu võttis 21. märtsil 2011 vastu määruse (EL) nr 270/2011.

               (2)

               Määruse (EL) nr 270/2011 I lisas nimetatud nelja isiku loetellu kandmise põhjuseid tuleks muuta.

               (3)

               Kuus isikut tuleks jätta välja määruse (EL) nr 270/2011 I lisas esitatud füüsiliste ja juriidiliste isikute, üksuste ja asutuste loetelust.

               (4)

               Määruse (EL) nr 270/2011 I lisa tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 270/2011 I lisa muudetakse vastavalt käesoleva määruse lisas sätestatule.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. märts 2018

            Nõukogu nimel

            eesistuja

         E. ZAHARIEVA

      (1)  ELT L 76, 22.3.2011, lk 4.

      LISA

                  1.

                  Määruse (EL) nr 270/2011 I lisas asendatakse allpool nimetatud isikuid puudutavad kanded järgmiste kannetega:

                              Nimi (ja kõik varjunimed)

                              Tuvastamisandmed

                              Loetelusse kandmise põhjus

                              2.

                              „Suzanne Saleh Thabet

                              Egiptuse Araabia Vabariigi endise presidendi Mohamed Hosni Elsayed Mubaraki abikaasa
                              Sünniaeg: 28.2.1941
                              Naine

                              Isik, kes on seotud Mohamed Hosni Elsayed Mubarakiga, kelle suhtes on Egiptuse ametivõimud alustanud ÜRO korruptsioonivastase konventsiooni alusel kohtumenetlust riigi vahendite õigusvastase kasutamise eest või õigusvastase kasutamise suhtes tehtud lõpliku kohtuotsuse alusel vara sissenõudmise menetlust.

                              4.

                              Heidy Mahmoud Magdy Hussein Rasekh

                              Egiptuse Araabia Vabariigi endise presidendi poja Alaa Mohamed Elsayed Mubaraki abikaasa
                              Sünniaeg: 5.10.1971
                              Naine

                              Isik, kelle suhtes on Egiptuse ametivõimud alustanud ÜRO korruptsioonivastase konventsiooni alusel kohtumenetlust riigi vahendite õigusvastase kasutamise eest või õigusvastase kasutamise suhtes tehtud lõpliku kohtuotsuse alusel vara sissenõudmise menetlust, ja kes on seotud Alaa Mohamed Hosni Elsayed Mubarakiga.

                              6.

                              Khadiga Mahmoud El Gammal

                              Egiptuse Araabia Vabariigi endise presidendi poja Gamal Mahamed Hosni Elsayed Mubaraki abikaasa
                              Sünniaeg: 13.10.1982
                              Naine

                              Isik, kelle suhtes on Egiptuse ametivõimud alustanud ÜRO korruptsioonivastase konventsiooni alusel kohtumenetlust riigi vahendite õigusvastase kasutamise eest või õigusvastase kasutamise suhtes tehtud lõpliku kohtuotsuse alusel vara sissenõudmise menetlust, ja kes on seotud Gamal Mohamed Hosni Elsayed Mubarakiga.

                              19.

                              Elham Sayed Salem Sharshar

                              Habib Ibrahim Eladli abikaasa
                              Sünniaeg: 23.1.1963
                              Naine

                              Isik, kelle suhtes on alustatud ÜRO korruptsioonivastase konventsiooni alusel kohtumenetlust riigi vahendite õigusvastase kasutamise eest ja kes on seotud Habib Ibrahim Eladliga.“

                  2.

                  Määruse (EL) nr 270/2011 I lisast jäetakse välja järgmisi isikuid puudutavad kanded:

                              7.

                              Ahmed Abdelaziz Ezz,

                              8.

                              Abla Mohamed Fawzi Ali Ahmed Salama,

                              9.

                              Khadiga Ahmed Ahmed Kamel Yassin,

                              10.

                              Shahinaz Abdel Aziz Abdel Wahab Al Naggar,

                              11.

                              Ahmed Alaeldin Amin Abdemaksoud Elmaghraby,

                              12.

                              Naglaa Abdallah El Gazaerly.


title: Komisjoni rakendusmäärus (EL) 2018/469, 21. märts 2018, millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule kolme taime (Cynanchum wilfordii Hemsley, Phlomis umbrosa Turcz. ja Angelica gigas Nakai) juurtest saadud ekstrakt ning muudetakse komisjoni rakendusmäärust (EL) 2017/2470 (EMPs kohaldatav tekst )

text:
               22.3.2018

               ET

               Euroopa Liidu Teataja

               L 79/11

         KOMISJONI RAKENDUSMÄÄRUS (EL) 2018/469,
   21. märts 2018,
   millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule kolme taime (Cynanchum wilfordii Hemsley, Phlomis umbrosa Turcz. ja Angelica gigas Nakai) juurtest saadud ekstrakt ning muudetakse komisjoni rakendusmäärust (EL) 2017/2470
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
   ning arvestades järgmist:

               (1)

               Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

               (2)

               Määruse (EL) 2015/2283 artikli 8 kohaselt on vastu võetud komisjoni rakendusmäärus (EL) 2017/2470, (2) millega kehtestatakse liidus lubatud uuendtoitude loetelu.

               (3)

               Määruse (EL) 2015/2283 artikli 12 kohaselt peab komisjon esitama uuendtoidu liidu turule laskmist ja liidu loetelu ajakohastamist käsitleva rakendusakti eelnõu.

               (4)

               Vastavalt määruse (EL) 2015/2283 artikli 35 lõikele 1 käsitatakse määruse (EL) 2015/2283 kohaselt esitatud taotlusena iga taotlust uuendtoidu turulelaskmiseks liidus, mis on esitatud liikmesriigile uuendtoitu ja toidu uuendkoostisosi käsitleva Euroopa Parlamendi ja nõukogu määruse (EÜ) nr 258/97 (3) artikli 4 kohaselt ja mille kohta enne 1. jaanuari 2018 ei ole lõplikku otsust tehtud.

               (5)

               13. märtsil 2014 esitas äriühing Naturalendo Tech Co., Ltd Iirimaa pädevale asutusele taotluse lasta turule kolme taime (Cynanchum wilfordii Hemsley, Phlomis umbrosa Turcz. ja Angelica gigas Nakai) juurtest saadud ekstrakt toidu uuendkoostisosana määruse (EÜ) nr 258/97 artikli 1 lõike 2 punkti e tähenduses. Taotluses soovitakse uuendtoitu kasutada menopausijärgses eas naistele ettenähtud toidulisandites.

               (6)

               Kuigi taotlus kolme taime (Cynanchum wilfordii Hemsley, Phlomis umbrosa Turcz. ja Angelica gigas Nakai) juurtest saadud ekstrakti uuendtoiduna liidu turule laskmiseks esitati liikmesriigile kooskõlas määruse (EÜ) nr 258/97 artikliga 4, vastab taotlus ka määrusega (EL) 2015/2283 sätestatud nõuetele.

               (7)

               Iirimaa pädev asutus esitas 29. juulil 2014 esialgse hindamisaruande. Kõnealuses aruandes jõudis asutus järeldusele, et kolme taime juurte segust saadud ekstrakt vastab määruse (EÜ) nr 258/97 artikli 3 lõikes 1 sätestatud toidu uuendkoostisosa kriteeriumidele.

               (8)

               Komisjon edastas esmase hindamisaruande teistele liikmesriikidele 15. septembril 2014. Määruse (EÜ) nr 258/97 artikli 6 lõike 4 esimeses lõigus sätestatud 60-päevase ajavahemiku jooksul esitas mitu liikmesriiki põhjendatud vastuväiteid.

               (9)

               Võttes arvesse teiste liikmesriikide esitatud vastuväiteid, pidas komisjon 20. aprillil 2015 nõu Euroopa Toiduohutusametiga (EFSA), paludes viimasel teha kolme taime (Cynanchum wilfordii Hemsley, Phlomis umbrosa Turcz. ja Angelica gigas Nakai) juurtest saadud ekstrakti kui toidu uuendkoostisosa täiendava hindamise määruse (EÜ) nr 258/97 kohaselt.

               (10)

               21. septembril 2016 võttis EFSA vastu teadusliku arvamuse „Scientific opinion on the safety of an extract of three herbal roots (Cynanchum wilfordii Hemsley, Phlomis umbrosa Turcz. and Angelica gigas Nakai) as a novel food“ (4). Kuigi EFSA koostas kõnealuse arvamuse ja võttis selle vastu määruse (EÜ) nr 258/97 kohaselt, on see kooskõlas määruse (EL) 2015/2283 artiklis 11 sätestatud nõuetega.

               (11)

               EFSA ei kinnitanud oma arvamuses täiskasvanutele ettenähtud toidulisandites kasutatava kolme taime juurtest saadud ekstrakti ohutust taotleja soovitatud maksimaalse päevadoosi juures, mis on 514 mg päevas, sest tarbitav kogus ületaks ohutuks peetavat taset (2,5 mg kehamassi kg kohta). EFSA jõudis siiski järeldusele, et kolme taime juurte segust saadud ekstrakt on täiskasvanutele ohutu, kui seda lisatakse toidulisandisse nii, et maksimaalne päevadoos on kuni 175 mg, mis vastab ohutule päevadoosile täiskasvanu puhul, kelle kehakaal on vaikimisi 70 kg.

               (12)

               Võttes arvesse EFSA arvamust, esitas taotleja ohutusprobleemi leevendamiseks lisateavet. 12. jaanuaril 2017 küsis komisjon EFSA arvamust ja palus tal kolme taime juurte segust saadud ekstrakti ohutust käsitleva teadusliku arvamusega seotud lisateave läbi vaadata. 4. aprillil 2017 jõudis EFSA oma läbivaadatud arvamuses kolme taime juurte segust saadud ekstrakti ohutuse kohta (5) järeldusele, et algselt 21. septembril 2016 vastu võetud teaduslikku arvamust ei ole vaja muuta, ja kinnitas seega uuesti, et kolme taime juurte segust saadud ekstrakt on täiskasvanutele ohutu, kui seda lisatakse toidulisandisse nii, et maksimaalne päevadoos on kuni 175 mg.

               (13)

               Oma esialgses arvamuses leidis EFSA, et allergilise reaktsiooni tekkimise oht taime Angelica gigas Nakai suhtes sarnaneb selleri puhul esineva ohuga, sest mõlemad taimed kuuluvad samasse botaanilisse sugukonda (Apiaceae). Kuna seller on toit, mis Euroopa Parlamendi ja nõukogu määruse (EL) nr 1169/2011 (6) kohaselt tuleb märgistada allergeenina, on vaja, et kõnealune toidu uuendkoostisosa nõuetekohaselt märgistataks.

               (14)

               Mõlemad arvamused annavad piisavalt alust kinnitada, et kolme taime (Cynanchum wilfordii Hemsley, Phlomis umbrosa Turcz. ja Angelica gigas Nakai) juurtest saadud ekstrakt vastab määruse (EL) 2015/2283 artikli 12 lõikes 1 sätestatud nõuetele, kui seda kasutatakse toidulisandite koostises kavandatud kasutusviisil ja kogustes.

               (15)

               Võttes arvesse kavandatud kasutusotstarvet ja asjaolu, et luba taotleti ainult täiskasvanutel kasutamiseks, tuleks kolme taime (Cynanchum wilfordii Hemsley, Phlomis umbrosa Turcz. ja Angelica gigas Nakai) juurtest saadud ekstrakti sisaldavad toidulisandid nõuetekohaselt märgistada.

               (16)

               Euroopa Parlamendi ja nõukogu direktiivis 2002/46/EÜ (7) on sätestatud nõuded toidulisanditele. Kolme taime (Cynanchum wilfordii Hemsley, Phlomis umbrosa Turcz. ja Angelica gigas Nakai) juurtest saadud ekstrakti kasutamine tuleks lubada, ilma et see piiraks kõnealuse direktiivi kohaldamist.

               (17)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Käesoleva määruse lisas kirjeldatud kolme taime (Cynanchum wilfordii Hemsley, Phlomis umbrosa Turcz. ja Angelica gigas Nakai) juurtest saadud ekstrakt lisatakse liidus lubatud uuendtoitude loetellu vastavalt määruse (EL) 2015/2283 artiklile 8.
   2.   Lõikes 1 osutatud kandesse liidu loetelus lisatakse käesoleva määruse lisas sätestatud kasutustingimused ja märgistamisnõuded.
   3.   Käesolevas artiklis sätestatud luba ei piira direktiivi 2002/46/EÜ sätete kohaldamist.
   Artikkel 2
   Rakendusmääruse (EL) 2017/2470 lisa muudetakse vastavalt käesoleva määruse lisale.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. märts 2018

            Komisjoni nimel

            president

         Jean-Claude JUNCKER

      (1)  ELT L 327, 11.12.2015, lk 1.

      (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

      (3)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

      (4)  EFSA Journal 2016; 14(10):4589.

      (5)  EFSA Journal 2017; 15(5):4778.

      (6)  Euroopa Parlamendi ja nõukogu 25. oktoobri 2011. aasta määrus (EL) nr 1169/2011, milles käsitletakse toidualase teabe esitamist tarbijatele ning millega muudetakse Euroopa Parlamendi ja nõukogu määrusi (EÜ) nr 1924/2006 ja (EÜ) nr 1925/2006 ning tunnistatakse kehtetuks komisjoni direktiiv 87/250/EMÜ, nõukogu direktiiv 90/496/EMÜ, komisjoni direktiiv 1999/10/EÜ, Euroopa Parlamendi ja nõukogu direktiiv 2000/13/EÜ, komisjoni direktiivid 2002/67/EÜ ja 2008/5/EÜ ning komisjoni määrus (EÜ) nr 608/2004 (ELT L 304, 22.11.2011, lk 18).

      (7)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).

      LISA
      Rakendusmääruse (EL) 2017/2470 lisa muudetakse järgmiselt.

                  1)

                  Tabelisse 1 (Lubatud uuendtoidud) lisatakse L-ergotioneiini käsitleva kande järele järgmine kanne:

                              Lubatud uuendtoit

                              Uuendtoidu kasutamise tingimused

                              Täiendavad märgistuse erinõuded

                              Muud nõuded

                              „Kolme taime (Cynanchum wilfordii Hemsley, Phlomis umbrosa Turcz. ja Angelica gigas Nakai) juurtest saadud ekstrakt

                                 Määratud toidugrupp

                                 Piirnorm

                              Uuendtoidu nimetus, mis kantakse seda sisaldava toiduaine märgistusele, on „kolme taime (Cynanchum wilfordii Hemsley, Phlomis umbrosa Turcz. ja Angelica gigas Nakai) juurtest saadud ekstrakt“.
                              Kolme taime juurte segust saadud ekstrakti sisaldavate toidulisandite märgistusel peab koostisainete loetelu vahetus läheduses olema märge, et seda ei tohiks tarbida isikud, kellel on teadaolevalt selleriallergia.“

                              Toidulisandid, nagu määratletud direktiivis 2002/46/EÜ, täiskasvanud elanikkonnale

                              175 mg päevas

                  2)

                  Tabelisse 2 (Spetsifikatsioonid) lisatakse L-ergotioneiini käsitleva kande järele järgmine kanne:

                              Lubatud uuendtoit

                              Spetsifikatsioon

                              „Kolme taime (Cynanchum wilfordii Hemsley, Phlomis umbrosa Turcz. ja Angelica gigas Nakai) juurtest saadud ekstrakt

                                 Kirjeldus/määratlus:

                              Kolme taime juurte segust saadud ekstrakt on kollakaspruun pulber, mis saadakse kuuma veega ekstraheerimise, aurustamisega kontsentreerimise ja pihustuskuivatamise teel.

                                 Kolme taime juurte segust saadud ekstrakti koostis:

                                 Cynanchum wilfordii juur: 32,5 % (massiprotsent)

                                 Phlomis umbrosa juur: 32,5 % (massiprotsent)

                                 Angelica gigas'i juur: 35,0 % (massiprotsent)

                                 Spetsifikatsioon:

                              Massikadu kuivatamisel: mitte üle 100 mg/g

                                 Analüütiliselt määratud sisaldus:

                              Kaneelhape: 0,012–0,039 mg/g
                              Šanžisiidmetüülester: 0,20–1,55 mg/g
                              Nodakeniin: 3,35–10,61 mg/g
                              Metoksaleen: < 3 mg/g
                              Fenoolid: 13,0–40,0 mg/g
                              Kumariin: 13,0–40,0 mg/g
                              Iridoidid: 13,0–39,0 mg/g
                              Saponiinid: 5,0–15,5 mg/g

                                 Toitained:

                              Süsivesikud: 600–880 mg/g
                              Valgud: 70–170 mg/g
                              Rasvad: < 4 mg/g

                                 Mikrobioloogilised näitajad:

                              Eluvõimeliste mikroorganismide üldarv: < 5 000  CFU/g
                              Hallitus- ja pärmseente üldarv: < 100 CFU/g
                              Koliformsed bakterid: < 10 CFU/g

                                 Salmonella: Negatiivne 25 grammis

                                 Escherichia coli: Negatiivne 25 grammis

                                 Staphylococcus aureus: Negatiivne 25 grammis

                                 Raskmetallid:

                              Plii: < 0,65 mg/kg
                              Arseen: < 3,0 mg/kg
                              Elavhõbe: < 0,1 mg/kg
                              Kaadmium: < 1,0 mg/kg
                              CFU: kolooniat moodustav ühik“


title: Komisjoni rakendusmäärus (EL) 2018/481, 21. märts 2018, millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade kindlaksmääramise osas

text:
               23.3.2018

               ET

               Euroopa Liidu Teataja

               L 81/6

         KOMISJONI RAKENDUSMÄÄRUS (EL) 2018/481,
   21. märts 2018,
   millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade kindlaksmääramise osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 183 punkti b,
   võttes arvesse Euroopa Parlamendi ja nõukogu 16. aprilli 2014. aasta määrust (EL) nr 510/2014, millega nähakse ette põllumajandustoodete töötlemisel saadud teatavate toodetega kauplemise kord ning tunnistatakse kehtetuks nõukogu määrused (EÜ) nr 1216/2009 ja (EÜ) nr 614/2009, (2) eriti selle artikli 5 lõike 6 punkti a,
   ning arvestades järgmist:

               (1)

               Komisjoni määruses (EÜ) nr 1484/95 (3) on sätestatud täiendava imporditollimaksu süsteemi rakendamise üksikasjalikud eeskirjad ning on kinnitatud kodulinnuliha- ja munasektori ning ovoalbumiini tüüpilised hinnad.

               (2)

               Kodulinnuliha- ja munasektori ning ovoalbumiini tüüpiliste hindade kindlaksmääramise aluseks oleva teabe korrapärase kontrollimise tulemusel tuleks muuta teatavate toodete tüüpilisi impordihindu, võttes arvesse päritolule vastavaid hinnaerinevusi.

               (3)

               Määrust (EÜ) nr 1484/95 tuleks vastavalt muuta.

               (4)

               Selleks et kõnealust meedet saaks kohaldada võimalikult kiiresti pärast ajakohastatud andmete kättesaadavaks tegemist, peaks käesolev määrus jõustuma selle avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1484/95 I lisa asendatakse käesoleva määruse lisas esitatud tekstiga.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. märts 2018

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 150, 20.5.2014, lk 1.

      (3)  Komisjoni 28. juuni 1995. aasta määrus (EÜ) nr 1484/95, millega sätestatakse täiendavate imporditollimaksude süsteemi üksikasjalikud rakenduseeskirjad ja määratakse kindlaks kodulinnuliha- ja munasektori ning ovoalbumiini kohta täiendavad imporditollimaksud ning tunnistatakse kehtetuks määrus nr 163/67/EMÜ (EÜT L 145, 29.6.1995, lk 47).

      LISA
      „
            I LISA

                        CN-kood

                        Toote kirjeldus

                        Tüüpiline hind
                        (eurot / 100 kg)

                        Artiklis 3 osutatud tagatis
                        (eurot / 100 kg)

                        Päritolu (1)

                        0207 12 10

                        Nn 70 % kanarümbad, külmutatud

                        103,6

                        0

                        AR

                        0207 12 90

                        Nn 65 % kanarümbad, külmutatud

                        127,4

                        0

                        AR

                        154,1

                        0

                        BR

                        0207 14 10

                        Kana ja kuke (liigist Gallus domesticus) kondita tükid, külmutatud

                        244,2

                        17

                        AR

                        225,0

                        23

                        BR

                        320,2

                        0

                        CL

                        233,5

                        20

                        TH

                        0207 27 10

                        Kalkuni kondita tükid, külmutatud

                        327,6

                        0

                        BR

                        303,4

                        0

                        CL

                        0408 91 80

                        Kooreta linnumunad, kuivatatud

                        368,4

                        0

                        AR

                        1602 32 11

                        Kuumtöötlemata tooted kanast ja kukest (liigist Gallus domesticus)

                        240,9

                        14

                        BR

                  “

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7).


title: Komisjoni rakendusmäärus (EL) 2018/482, 22. märts 2018, milles käsitletakse lõssipulbri kokkuostu maksimumhinda rakendusmäärusega (EL) 2018/154 avatud pakkumismenetluse raames toimuvas esimeses pakkumisvoorus

text:
               23.3.2018

               ET

               Euroopa Liidu Teataja

               L 81/8

         KOMISJONI RAKENDUSMÄÄRUS (EL) 2018/482,
   22. märts 2018,
   milles käsitletakse lõssipulbri kokkuostu maksimumhinda rakendusmäärusega (EL) 2018/154 avatud pakkumismenetluse raames toimuvas esimeses pakkumisvoorus
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2013. aasta määrust (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed, (1) eriti selle artiklit 3,
   ning arvestades järgmist:

               (1)

               Komisjoni rakendusmäärusega (EL) 2018/154 (2) avati pakkumusmenetlus lõssipulbri kokkuostuks riikliku sekkumise ajavahemikul 1. märtsist kuni 30. septembrini 2018 vastavalt komisjoni rakendusmääruses (EL) 2016/1240 (3) sätestatud tingimustele.

               (2)

               Pakkumisvoorude raames saadud pakkumusi arvesse võttes peab komisjon vastavalt rakendusmääruse (EL) 2016/1240 artikli 14 lõikele 1 määrama kindlaks kokkuostu maksimumhinna või tegema otsuse jätta see kindlaks määramata.

               (3)

               Pidades silmas esimese pakkumisvooru raames saadud pakkumusi, ei tuleks kokkuostu maksimumhinda kindlaks määrata.

               (4)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Komisjoni rakendusmäärusega (EL) 2018/154 avatud pakkumismenetluse raames toimuva esimese pakkumisvooru puhul, mille alusel tehtavate pakkumuste esitamise tähtaeg lõppes 20. märtsil 2018, ei kehtestata kokkuostu maksimumhinda.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. märts 2018

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 346, 20.12.2013, lk 12.

      (2)  Komisjoni 30. jaanuari 2018. aasta rakendusmäärus (EL) 2018/154, millega avatakse pakkumusmenetlus lõssipulbri kokkuostuks riikliku sekkumise ajavahemikul 1. märtsist kuni 30. septembrini 2018 (ELT L 29, 1.2.2018, lk 6).

      (3)  Komisjoni 18. mai 2016. aasta rakendusmäärus (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas (ELT L 206, 30.7.2016, lk 71).


title: Komisjoni rakendusmäärus (EL) 2018/497, 21. märts 2018, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Marrone del Mugello“ (KGT)]

text:
               26.3.2018

               ET

               Euroopa Liidu Teataja

               L 82/2

         KOMISJONI RAKENDUSMÄÄRUS (EL) 2018/497,
   21. märts 2018,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Marrone del Mugello“ (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Itaalia taotluse saada heakskiit komisjoni määrusega (EÜ) nr 1263/96 (2) registreeritud kaitstud geograafilise tähise „Marrone del Mugello“ spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (3).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Marrone del Mugello“ (KGT) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. märts 2018

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni 1. juuli 1996. aasta määrus (EÜ) nr 1263/96, millega muudetakse määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisa (EÜT L 163, 2.7.1996, lk 19).

      (3)  ELT C 413, 5.12.2017, lk 14.


title: Komisjoni rakendusmäärus (EL) 2018/838, 31. mai 2018, teatavate kaupade klassifitseerimise kohta kombineeritud nomenklatuuris

text:
               7.6.2018

               ET

               Euroopa Liidu Teataja

               L 141/4

         KOMISJONI RAKENDUSMÄÄRUS (EL) 2018/838,
   31. mai 2018,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
   ning arvestades järgmist:

               (1)

               Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.

               (5)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. mai 2018

            Komisjoni nimel

            presidendi eest

            maksunduse ja tolliliidu peadirektoraadi

            peadirektor

         Stephen QUEST

      (1)  ELT L 269, 10.10.2013, lk 1.

      (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

      LISA

                  Kauba kirjeldus

                  Klassifikatsioon (CN-kood)

                  Põhjendused

                  (1)

                  (2)

                  (3)

                  Lapse potis kasutatav ühekorravooderdisest toode, mille moodustavad plastkott ja selle põhja kinnitatud mitmekihilisest imavast paberist ja polüakrülaatpolümeeri üliimavatest graanulitest padjake.
                  Need üliimavad polüakrülaatgraanulid muunduvad uriiniga kokkupuutumisel geeliks.

                  3924 90 00

                  Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga b ja üldreegliga 6 ning CN-koodide 3924  ja 3924 90 00  sõnastusega.
                  Toodet ei või klassifitseerida rubriiki 4818 , sest toote põhiomadus ei tulene selle paberkomponendist, vaid üliimavast polüakrülaatpolümeerist.
                  Toodet ei või klassifitseerida rubriiki 9619 , sest toode ei ole vormitud inimkehale sobituvaks (vt ka HSi selgitavad märkused, rubriik 9619 ).
                  Toode on kombinatsioon plastist ja muudest materjalidest. Plastist ja muudest materjalidest toode klassifitseeritakse gruppi 39 tingimusel, et see säilitab plasttoote põhiomaduse (vt ka HSi selgitavad märkused, grupp 39, „Üldine“).
                  Toote põhiomadus tuleneb üliimavast polümeerist; paberil on üksnes kanduri või pakendamise funktsioon.
                  Seega tuleb toode klassifitseerida CN-koodi 3924 90 00  alla kui muud plastist majapidamis-, hügieeni- ja tualett-tarbed.